Na podlagi 64. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13, 46/16 – ZOFVI-K in 76/23) in v povezavi s 3., 7. in 20. členom Pravilnika o nacionalnem preverjanju znanja v osnovni šoli (Uradni list RS, št. 30/13, 49/17 in 46/23) minister za vzgojo in izobraževanje (v nadaljevanju: minister) izdaja

**SKLEP O IZBORU PREDMETOV IN DOLOČITVI TRETJEGA PREDMETA,**

**IZ KATEREGA SE BO NA POSAMEZNI OSNOVNI ŠOLI PREVERJALO ZNANJE**

**UČENCEV 9. RAZREDA Z NACIONALNIM PREVERJANJEM ZNANJA**

**V ŠOLSKEM LETU 2023/2024**

1. člen

S predhodnim sklepom št. 6034-10/2023/1 z dne 5. 7. 2023 je minister izmed obveznih predmetov 8. in 9. razreda izbral štiri predmete za določitev tretjega predmeta, iz katerega bodo učenci 9. razreda osnovne šole opravljali nacionalno preverjanje znanja v šolskem letu 2023/2024.

Izbrani predmeti za določitev tretjega predmeta, iz katerega bodo učenci 9. razreda osnovne šole opravljali nacionalno preverjanje znanja v šolskem letu 2023/2024, so naslednji: fizika, likovna umetnost, tuji jezik in zgodovina.

2. člen

S tem sklepom minister določi, iz katerega tretjega predmeta se bo na posamezni osnovni šoli v 9. razredu preverjalo znanje učencev z nacionalnim preverjanjem znanja v šolskem letu 2023/2024. Seznam osnovnih šol, v katerih se bo preverjalo znanje učencev z nacionalnim preverjanjem znanja iz določenega tretjega predmeta v 9. razredu v šolskem letu 2023/2024, je sestavni del tega sklepa (PRILOGA).

3. člen

Sklep začne veljati z dnem izdaje in se objavi na spletnih straneh Ministrstva za vzgojo in izobraževanje.

|  |  |  |
| --- | --- | --- |
|  | Dr. Darjo Felda MINISTER | Dr. Igor Papič MINISTER |

Datum: 1. 9. 2023

Številka: 6034-10/2023/2

PRILOGA:

Seznam osnovnih šol, v katerih se bo preverjalo znanje učencev z nacionalnim preverjanjem znanja iz določenega tretjega predmeta v 9. razredu v šolskem letu 2023/2024